钦定古今图书集成/理学汇编/文学典/第111卷 > 周鼎瀚〈鼎清〉
## 钦定古今图书集成/理学汇编/文学典/第111卷 > 周鼎瀚〈鼎清〉

按《江西通志》：“鼎瀚，字浩若，安福人。以荫授工部主事。
邑初南，屯米交困，瀚力请改折十之七，邑人德之。幼
有誉，常筑室石屋麟山间，与名贤唱和。诗文所著有
《石园》等集。后隐桂阳山中而卒。弟鼎清，字白山，才敏
学博，稗官野史，书数音韵之学，无不精核，为文不拘
格律，著《显丛》《字母通》，尤为深邃。”